**ELŐTERJESZTÉS**

Mórágy Község Képviselő - testületének 2022július 20-i

rendes/rendkívüli testületi ülésére

|  |  |
| --- | --- |
| Tárgy: | TETT támogatás felosztásának módosítása  |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 63. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A Képviselő-testület a 2022. április 6-i testületi ülésén döntött a 2022. évi TETT támogatás felosztásának módosításáról, a 34/2022.(III.23.) számú határozatában, mely szerint a 80.075.000,- Ft támogatásból 64.098.438,- Ft működési célra, míg 15.976.562,- Ft-ot felhalmozási célra kívánja felhasználni.

Azóta eltelt időszakban kiderült, hogy Mórágy Község Önkormányzata beruházásokra – a felhalmozási soron - többet kívánna felhasználni, mint a márciusi módosítás.

17.913.662,- Ft összegből a következő beruházások valósulnának meg, amelyeket már a Képviselő-testület megszavazott:

Művelődési Ház fűtés korszerűsítése: 13.926.820,- Ft

Templom és az önkormányzati emlékművek megvilágítása: 2.049.742,- Ft

2 db fú kasza vásárlása: 339.800,- Ft

Településterv készítésének költsége: 1.597.300,- Ft

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat:**

*TETT támogatás 2022. évi támogatás felosztásának módosításáról*

*Mórágy Község Önkormányzat Képviselő-testülete a Társadalmi Ellenőrző Tájékoztató Társulás által nyújtott támogatás 2022. évi felosztását az alábbiak szerint kívánja módosítani:*

*1.)Működési célú támogatás: 62.911.338,- Ft*

*2.) Felhalmozási célú támogatás 17.913.662,- Ft*

***Mindösszesen : 80.825.000,- Ft***

*A Képviselő-testület ezzel egyidejűleg a 34/2022.(III.23.)* *számú határozatát hatályon kívül helyezi.*

Mórágy, 2022. július 12.

Glöckner Henrik sk.

 polgármester